मिलन (1967 फ़िल्म)
मिलन 1967 में बनी हिन्दी भाषा की फ़िल्म है जिसका निर्देशन अदुर्थी सुब्बा राव ने किया। यह उनकी हिट तेलुगू फिल्म मोगा मानसुलु (1963) का रीमेक थी और एल॰ वी॰ प्रसाद द्वारा इसे निर्मित किया गया था। फिल्म में सुनील दत्त, नूतन, जमुना (मूल तेलुगू संस्करण से अपनी भूमिका को दोहराते हुए), प्राण और देवेन वर्मा किरदार निभाते हैं। पुरस्कार विजेता और बहुत लोकप्रिय संगीत लक्ष्मीकांत प्यारेलाल ने दिया था। यह गंगा नदी में नाव चलाने वाले लड़के गोपी के बारे में है जो की रईस लड़की राधा से प्यार करता है।